作者：无名氏
词牌/韵律：贺新郎

paragraphs: 瑞霭笼晴晓。
正小春时候，和气十分缭绕。
月姊精神还窈窕。
甚似星郎年少。
同共入、蓬莱仙岛。
鸾凤铿铿风缥缈。
算一双、两好真奇妙。
天上有，世间少。
桥门名姓掀张了。
更那堪、榜下新婚，才名表表。
便好相成勤夙夜，莫使脱簪遗笑。
且早趁、青春才调。
向去功名成就后。
到恁时节风流好。
胜今日，登科小。